Marija Šerifović (sârbă: "Марија Шерифовић", n. 14 noiembrie 1984) este o cântăreață din Serbia, câștigătoare a Concursului Muzical Eurovision 2007, desfășurat la Helsinki, în Finlanda. Ea a interpretat piesa „Molitva” ("Rugăciune"). După Eurovision aceasta a lansat pe piață videoclipul melodiei câștigătoare. Ea a fost unul dintre jurații Eurosong pentru a alege reprezentantul Irlandei la Eurovision 2008 și a interpretat „Molitva” în închiderea show-ului. De asemenea, a fost un membru al juriului internațional la Melodifestivalen 2009, selecția reprezentantului Suediei la Eurovision 2009.